	Най-после Айла долови слабо пеенето и думкането на барабаните, сякаш те бяха вътре в землянката, а тя — отвън. Съсредоточи вниманието си върху звука. Той имаше стабилизиращо въздействие, даваше й опорна точка и усещането, че не е сама. Близостта на Мамут също имаше успокояващ ефект, макар че й се искаше да присъства силния направляващ ум, който по-рано й бе показал пътя.